Avis juridique important

|

31982L0176

Οδηγία 82/176/EOK του Συμβουλίου της 22ας Μαρτίου 1982 περί των οριακών τιμών και των ποιοτικών στόχων για τις απορρίψεις υδραργύρου από το βιομηχανικό τομέα της ηλεκτρόλυσης των χλωριούχων αλάτων αλκαλίων

Επίσημη Εφημερίδα αριθ. L 081 της 27/03/1982 σ. 0029 - 0034 Ισπανική ειδική έκδοση: Κεφάλαιο 15 τόμος 3 σ. 0142  Πορτογαλική ειδική έκδοση : Κεφάλαιο 15 τόμος 3 σ. 0142  Φινλανδική ειδική έκδοση: Κεφάλαιο 15 τόμος 3 σ. 0211  Σουηδική ειδική έκδοση: Κεφάλαιο 15 τόμος 3 σ. 0211

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 22ας Μαρτίου 1982  περί των οριακών τιμών και των ποιοτικών στόχων για τις απορρίψεις υδραργύρου από το βιομηχανικό τομέα της ηλεκτρολύσεως των χλωριούχων αλάτων αλκαλίων  (82/176/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 100 και 235,  την οδηγία 76/464/ΕΟΚ του Συμβουλίου της 4ης Μαΐου 1976 περί ρυπάνσεως που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητος (1), και ιδίως το άρθρο 6,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτροπής (4),  Εκτιμώντας:  ότι, για την προστασία του υδάτινου περιβάλλοντος της Κοινότητος κατά της ρυπάνσεως από ορισμένες επικίνδυνες ουσίες, το άρθρο 3 της οδηγίας 76/464/ΕΟΚ θεσπίζει καθεστώς προηγουμένης αδείας η οποία καθορίζει τα πρότυπα αποβολής για τις απορρίψεις ουσιών του καταλόγου Ι που παρατίθεται στο παράρτημα της· ότι το άρθρο 6 αυτής της οδηγίας προβλέπει τον καθορισμό οριακών τιμών στα πρότυπα αποβολής, καθώς και τον καθορισμό ποιοτικών στόχων για το υδάτινο περιβάλλον που θίγεται από αυτές τις ουσίες·  ότι ο υδράργυρος και οι ενώσεις του περιλαμβάνονται στον κατάλογο Ι·  ότι τα Κράτη μέλη υποχρεούνται να εφαρμόσουν τις οριακές τιμές, με εξαίρεση τις περιπτώσεις κατά τις οποίες δύνανται να προσφύγουν στους ποιοτικούς στόχους·  ότι, αφού η ρύπανση η προερχόμενη από τις απορρίψεις υδραργύρου μέσα στα ύδατα προκαλείται, σε σημαντικό βαθμό, από την ηλεκτρόλυση των χλωριούχων αλάτων αλκαλίων, πρέπει, κατ' αρχήν, να καθοριστούν οι οριακές τιμές γι' αυτόν τον τομέα και να καθοριστούν οι ποιοτικοί στόχοι για το υδάτινο περιβάλλον μέσα στο οποίο απορρίπτεται υδράργυρος από αυτόν τον τομέα· ότι πράγματι πρέπει οι απορρίψεις αυτές να υπόκεινται σε προηγούμενη άδεια·  ότι σκοπός αυτών των ποιοτικών στόχων πρέπει να είναι η εξάλειψη της ρυπάνσεως από τον υδράργυρο, στις διάφορες περιοχές του υδάτινου περιβάλλοντος που θα ήταν δυνατόν να επηρεασθούν από απορρίψεις περιέχουσες υδράργυρο προερχόμενες από το βιομηχανικό τομέα της ηλεκτρολύσεως των χλωριούχων αλάτων αλκαλίων·  ότι αυτοί οι ποιοτικοί στόχοι πρέπει να καθοριστούν ειδικά για το σκοπό αυτόν και όχι με πρόθεση τη θέσπιση κανόνων σχετικών με την προστασία των καταναλωτών ή με την εμπορία προϊόντων που προέρχονται από το υδάτινο περιβάλλον·  ότι πρέπει να προβλεφθεί ειδική διαδικασία ελέγχου, ώστε να δύνανται τα Κράτη μέλη να αποδεικνύουν την τήρηση των ποιοτικών στόχων·  ότι πρέπει να προβλεφθεί η επιτήρηση, από τα Κράτη μέλη, του υδάτινου περιβάλλοντος που επηρεάζεται από τις ανωτέρω απορρίψεις υδραργύρου εν όψει της αποτελεσματικής εφαρμογής της παρούσας οδηγίας· ότι τα μέτρα για την καθιέρωση μιας τέτοιας επιτηρήσεως δεν έχουν προβλεφθεί στο άρθρο 6 της οδηγίας 76/464/ΕΟΚ· ότι αφού τα απαιτούμενα μέτρα δράσεως για το σκοπό αυτόν δεν προβλέπονται στη συνθήκη πρέπει να γίνει προσφυγή στο άρθρο 235 αυτής·  ότι είναι σημαντικό, κάθε πέντε χρόνια, η Επιτροπή να διαβιβάζει στο Συμβούλιο μία συγκριτική εκτίμηση της εφαρμογής της παρούσας οδηγίας από τα Κράτη μέλη·  ότι, εφ' οσον τα υπόγεια ύδατα αποτελούν αντικείμενο ειδικής οδηγίας, δεν εμπίπτουν στο πεδίο εφαρμογής της παρούσας οδηγίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Η παρούσα οδηγία:  - καθορίζει, σύμφωνα με το άρθρο 6 παράγραφος 1 της οδηγίας 76/464/ΕΟΚ, τις οριακές τιμές των προτύπων αποβολής του υδραργύρου για τις απορρίψεις που προέρχονται από βιομηχανικές εγκαταστάσεις κατά την έννοια του άρθρου 2 σημείο δ της παρούσας οδηγίας,  - καθορίζει, σύμφωνα με το άρθρο 6 παράγραφος 2 της οδηγίας 76/464/ΕΟΚ, τους ποιοτικούς στόχους για το υδάτινο περιβάλλον όσον αφορά τον υδράργυρο,  - καθορίζει, σύμφωνα με το άρθρο 6 παράγραφος 4 της οδηγίας 76/464/ΕΟΚ, τα όρια των προθεσμιών που επιβάλλονται για την τήρηση των όρων, που προβλέπονται στις άδειες οι οποίες χορηγούνται από τις αρμόδιες αρχές των Κρατών μελών, για τις υπάρχουσες απορρίψεις,  - καθορίζει, σύμφωνα με το άρθρο 12 παράγραφος 1 της οδηγίας 76/464/ΕΟΚ, τις μεθόδους μετρήσεως αναφοράς που επιτρέπουν τον προσδιορισμό της περιεκτικότητας σε υδράργυρο των απορρίψεων και του υδάτινου περιβάλλοντος,  - καθιερώνει, σύμφωνα με το άρθρο 6 παράγραφος 3 της οδηγίας 76/464/ΕΟΚ, διαδικασία ελέγχου,  - ορίζει την συνεργασία μεταξύ των Κρατών μελών σε περίπτωση απορρίψεων που επηρεάζουν τα ύδατα περισσοτέρων Κρατών μελών.  2. Η παρούσα οδηγία εφαρμόζεται στα ύδατα στα οποία αναφέρεται το άρθρο 1 της οδηγίας 76/464/ΕΟΚ, εξαιρουμένων των υπογείων υδάτων.  Άρθρο 2  Κατά την έννοια της παρούσας οδηγίας νοούνται:  α) «υδράργυρος»:  - ο υδράργυρος σαν στοιχείο,  - ο υδράργυρος σε χημική ένωση·  β) «οριακές τιμές»:  οι τιμές που ορίζονται στο παράρτημα Ι της παρούσας οδηγίας·  γ) «ποιοτικοί στόχοι»:  οι απαιτήσεις που ορίζονται στο παράρτημα ΙΙ της παρούσας οδηγίας·  δ) «βιομηχανική εγκατάσταση»:  εγκατάσταστη ηλεκτρολύσεως των χλωριούχων αλάτων αλκαλίων που χρησιμοποιεί καθόδους υδραργύρου·  ε) «υφιστάμενη εγκατάσταση»:  βιομηχανική εγκατάσταση εν λειτουργία κατά την ημερομηνία κοινοποιήσεως της παρούσας οδηγίας·  στ) «νέα εγκατάσταση»:  - βιομηχανική εγκατάσταση που τίθεται σε λειτουργία μετά από την ημερομηνία κοινοποιήσεως της παρούσας οδηγίας,  - υφιστάμενη εγκατάσταση της οποίας οι δυνατότητες ηλεκτρολύσεως των χλωριούχων αλάτων αλκαλίων μέσω συσκευών με καθόδους υδραργύρου αυξήθηκαν σημαντικά μετά την ημερομηνία κοινοποιήσεως της παρούσας οδηγίας.  Άρθρο 3  1. Οι οριακές τιμές, οι προθεσμίες για την τήρηση αυτών των τιμών και η εφαρμοστέα διαδικασία επιτηρήσεως και ελέγχου των απορρίψεων, παρατίθενται στο παράρτημα Ι.  2. Οι άδειες που προβλέπονται στο άρθρο 3 της οδηγίας 76/464/ΕΟΚ πρέπει να περιέχουν μέτρα της ίδιας τουλάχιστον αυστηρότητας με εκείνα που παρατίθενται στο παράρτημα Ι της παρούσας οδηγίας, με εξαίρεση την περίπτωση κατά την οποία ένα Κράτος μέλος συμμορφώνεται προς τις διατάξεις του άρθρου 6 παράγραφος 3 της οδηγίας 76/464/ΕΟΚ βάσει των παραρτημάτων ΙΙ και ΙV της παρούσας οδηγίας.  Οι άδειες αυτές επανεξετάζονται τουλάχιστον μία φορά κάθε τέσσερα χρόνια.  3. Τα Κράτη μέλη, με την επιφύλαξη των υποχρεώσεών τους που προκύπτουν από τις παραγράφους 1 και 2 καθώς και από τις διατάξεις της οδηγίας 76/464/ΕΟΚ, δύνανται να χορηγούν άδειες για τις νέες εγκαταστάσεις μόνο στην περίπτωση που οι άδειες αυτές περιέχουν αναφορά στα πρότυπα που ανταποκρίνονται στα τελευταία διαθέσιμα τεχνικά μέσα για την πρόληψη της ρυπάνσεως από τις απορρίψεις υδραργύρου.  Όποια μέθοδο και αν έχει υιοθετήσει, το Κράτος μέλος, σε περίπτωση κατά την οποία για τεχνικούς λόγους τα σχεδιαζόμενα μέτρα δεν αντιστοιχούν στα τελειότερα διαθέσιμα τεχνικά μέσα, αιτιολογεί αυτούς τους λόγους προς την Επιτροπή, πριν από τη χορήγηση της αδείας.  Η Επιτροπή θα απευθύνει στα Κράτη μέλη, μέσα σε 3 μήνες, έκθεση με τη γνώμη της για την παρέκκλιση που αναφέρεται στο δεύτερο εδάφιο.  4. Η μέθοδος αναλύσεως αναφοράς που χρησιμοποιείται για τη διαπίστωση της παρουσίας υδραργύρου παρατίθεται στο παράρτημα ΙΙΙ. 1. Δύνανται να χρησιμοποιηθούν και άλλες μέθοδοι, υπό τον όρο ότι τα όρια ανιχνεύσεως, η προσέγγιση και η ακρίβεια των μεθόδων αυτών είναι τουλάχιστον τόσο έγκυρα όσο και τα παρατιθέμενα στο παράρτημα ΙΙΙ. 1. Η απαιτούμενη ακρίβεια κατά τη μέτρηση της παροχής των λυμάτων παρατίθεται στο παράρτημα ΙΙΙ. 2.  Άρθρο 4  Τα ενδιαφερόμενα Κράτη μέλη εξασφαλίζουν την επιτήρηση του υδάτινου περιβάλλοντος που επηρεάζεται από τις απορρίψεις των βιομηχανικών εγκαταστάσεων. Στην περίπτωση κατά την οποία οι απορρίψεις επηρεάζουν τα ύδατα περισσοτέρων Κρατών μελών, τα ενδιαφερόμενα Κράτη μέλη συνεργάζονται για την εναρμόνιση των διαδικασιών επιτηρήσεως.  Άρθρο 5  1. Η Επιτροπή προβαίνει σε συγκριτική εκτίμηση της εφαρμογής της παρούσας οδηγίας από τα Κράτη μέλη βάσει των πληροφοριών που θα της δοθούν από τα Κράτη μέλη, μετά από συγκεκριμένη για κάθε περίπτωση αίτησή της, σύμφωνα με το άρθρο 13 της οδηγίας 76/464/ΕΟΚ και ιδίως όσον αφορά:  - τις λεπτομέρειες περί των αδειών που καθορίζουν τα πρότυπα υποβολής για τις απορρίψεις υδραργύρου,  - τα αποτελέσματα των μέτρων που ελήφθησαν από το εθνικό δίκτυο το οποίο συνεστήθη με σκοπό να διαπιστώσει τις συγκεντρώσεις υδραργύρου.  2. Η Επιτροπή, ανά πενταετία, διαβιβάζει στο Συμβούλιο τη συγκριτική εκτίμηση που αναφέρεται στην παράγραφο 1.  Σε περίπτωση τροποποιήσεως των επιστημονικών γνώσεων και κυρίως των σχετικών με την τοξικότητα, την ανθεκτικότητα στο περιβάλλον και τη συσσώρευση του υδραργύρου στους ζώντες οργανισμούς και στα ιζήματα ή σε περίπτωση βελτιώσεως των τελειότερων διαθέσιμων τεχνικών μέσων, η Επιτροπή υποβάλλει στο Συμβούλιο κατάλληλες προτάσεις προκειμένου να ενισχύσει, αν είναι απαραίτητο, τις οριακές τιμές και τους ποιοτικούς στόχους.  Άρθρο 6  1. Τα Κράτη μέλη θέτουν σε ισχύ τα μέτρα που είναι αναγκαία για να συμμορφωθούν με την παρούσα οδηγία πριν από την 1η Ιουλίου 1983. Ενημερώνουν αμέσως σχετικά την Επιτροπή.  2. Τα Κράτη μέλη γνωστοποιούν στην Επιτροπή τις διατάξεις εσωτερικού δικαίου που εκδίδουν στον τομέα που διέπεται από την παρούσα οδηγία.  Άρθρο 7  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 22 Μαρτίου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 129 της 18. 5. 1976, σ. 23.  (2) ΕΕ αριθ. C 169 της 6. 7. 1979, σ. 2.  (3) ΕΕ αριθ. C 341 της 31. 12. 1980, σ. 24.  (4) ΕΕ αριθ. C 83 της 2. 4. 1980, σ. 16.  ΠΑΡΑΡΤΗΜΑ Ι  Οριακές τιμές, προθεσμίες, μέθοδοι για την τήρηση αυτών των τιμών και εφαρμοστέα διαδικασία επιτηρήσεως και ελέγχου των απορρίψεων υδραργύρου  1. Οι οριακές τιμές, εκφρασμένες σαν συγκέντρωση, οι οποίες δεν πρέπει κατ' αρχή να ξεπερασθούν, δίνονται από τον κατωτέρω πίνακα.  1.2,3.4 //   //   //   // Μονάδα μετρήσεως   // Οριακές τιμές του μηνιαίου  μέσου όρου που δεν πρέπει να  ξεπερασθούν μετά την 1η Ιουλίου   // Παρατηρήσεις   //  1.2.3.4 //   // 1983   // 1986  //   //   //   //   //   // Διάλυμα ανακυκλούμενο και διάλυμα αποβαλλόμενο  Μικρογραμμάρια υδραργύρου ανά λίτρο  // 75  // 50  // Ισχύει για τη συνολική ποσότητα του υδραργύρου που βρίσκεται σε όλες τις εκχύσεις υδάτων που περιέχουν υδράργυρο και προέρχονται από την τοποθεσία της βιομηχανικής εγκαταστάσεως  //   //   //  //  Οι οριακές τιμές εκφρασμένες σαν μέγιστες συγκεντρώσεις δεν δύνανται, σε καμία περίπτωση, να είναι υψηλότερες από εκείνες που εκφράζονται σαν μέγιστες ποσότητες διηρημένες δια των αναγκών σε ύδωρ ανά τόνο χλωρίου που δύναται να παράγει η εγκατάσταση.  2. Εν τούτοις, δεδομένου ότι η συγκέντρωση υδραργύρου στα λύματα εξαρτάται από τον όγκο του ύδατος που υπεισέρχεται και που διαφέρει ανάλογα με τις διάφορες μεθόδους και εγκαταστάσεις, οι οριακές τιμές - εκπεφρασμένες ως ποσότητες απορριπτόμενου υδραργύρου σε σχέση με την δυνατότητα της εγκαταστάσεως για παραγωγή χλωρίου που παρατίθενται στον κατωτέρω πίνακα - πρέπει να τηρηθούν σε κάθε περίπτωση.  1.2,3.4 //   //   //   // Μονάδα μετρήσεως   // Οριακές τιμές του μηνιαίου  μέσου όρου που δεν πρέπει να  ξεπερασθούν μετά την 1η Ιουλίου   // Παρατηρήσεις   //  1.2.3.4 //   // 1983   // 1986  //   //   //   //   //   // Διάλυμα ανακυκλούμενο  //   //   //   // Γραμμάρια υδραργύρου ανά τόνο χλωρίου που δύναται να παράγει η εγκατάσταση  // 0,5  // 0,5  // Ισχύει για τον υδράργυρο που βρίσκεται στα λύματα που προέρχονται από τη μονάδα παραγωγής χλωρίου  //   // 1,5  // 1,0  // Ισχύει για τη συνολική ποσότητα του υδραργύρου που βρίσκεται σε όλες τις εκχύσεις υδάτων που περιέχουν υδράργυρο και προέρχονται από την τοποθεσία της βιομηχανικής εγκαταστάσεως.  //   //   //   //  // Διάλυμα αποβαλλόμενο  //   //   //   // Γραμμάρια υδραργύρου ανά τόνο χλωρίου που δύναται να παράγει η εγκατάσταση  // 8,0  // 5,0  // Ισχύει για τη συνολική ποσότητα του υδραργύρου που βρίσκεται σε όλες τις εκχύσεις υδάτων που περιέχουν υδράργυρο και προέρχονται από την τοποθεσία της βιομηχανικής εγκαταστάσεως  //   //   //   //  3. Οι οριακές τιμές των ημερησίων μέσων όρων είναι ίσες με το τετραπλάσιο των αντίστοιχων οριακών τιμών των μηνιαίων μέσων όρων που παρατίθενται στα σημεία 1 και 2.  4. Πρέπει να θεσπισθεί διαδικασία ελέγχου για να εξακριβώνεται αν οι απορρίψεις ανταποκρίνονται στα πρότυπα υποβολής που καθορίστηκαν σύμφωνα με τις οριακές τιμές του παρόντος παραρτήματος. Η διαδικασία αυτή προβλέπει:  - την καθημερινή λήψη αντιπροσωπευτικού δείγματος της απορρίψεως κατά τη διάρκεια περιόδου 24 ωρών και τη μέτρηση της συγκεντρώσεως υδραργύρου σε αυτό το δείγμα, και  - τη μέτρηση της ολικής παροχής των απορρίψεων κατά τη διάρκεια αυτής της περιόδου.  Η ποσότητα υδραργύρου που απορρίπτεται στη διάρκεια ενός μήνα υπολογίζεται αθροίζοντας τις ποσότητες υδραργύρου που απορρίπτονται κάθε μέρα στη διάρκεια του αυτού μήνα. Το άθροισμα αυτό πρέπει στη συνέχεια να διαιρεθεί δια του χλωρίου που δύναται να παράγει η εγκατάσταση. ΠΑΡΑΡΤΗΜΑ ΙΙ  Ποιοτικοί στόχοι  Για εκείνα τα Κράτη μέλη που εφαρμόζουν την εξαίρεση του άρθρου 6 παράγραφος 3 της οδηγίας 76/464/ΕΟΚ, τα πρότυπα αποβολής τα οποία τα Κράτη μέλη πρέπει να θεσπίσουν και να θέσουν σε εφαρμογή σύμφωνα με το άρθρο 5 αυτής της τελευταίας οδηγίας καθορίζονται με τρόπο ώστε ο (οι) κατάλληλες(οι) ποιοτικός(οί) στόχος(οι), μεταξύ αυτών που απαριθμούνται κατωτέρω, να τηρείται(ούνται) μέσα στα όρια της περιοχής που θίγεται από τις απορρίψεις υδραργύρου τις προερχόμενες από τον τομέα της ηλεκτρολύσεως των χλωριούχων αλάτων αλκαλίων. Η αρμόδια αρχή προσδιορίζει την επηρεαζόμενη περιοχή σε κάθε περίπτωση και επιλέγει, μεταξύ των ποιοτικών στόχων που αναφέρονται στην παράγραφο 1, εκείνον ή εκείνους τους στόχους που κρίνει κατάλληλους ανάλογα με τον προορισμό της περιοχής, λαμβάνοντας υπόψη ότι στόχος της παρούσας οδηγίας είναι η εξάλειψη οποιασδήποτε ρυπάνσεως.  1. Με σκοπό την εξάλειψη της ρυπάνσεως όπως αυτή έχει ορισθεί στην οδηγία 76/464/ΕΟΚ και σε εφαρμογή του άρθρου 2 της ίδιας οδηγίας, καθορίστηκαν οι ακόλουθοι ποιοτικοί στόχοι:  1.1. Η συγκέντρωση υδραργύρου σε ένα αντιπροσωπευτικό δείγμα σάρκας ιχθύων, που επιλέγεται σαν δείκτης, δεν πρέπει να υπερβαίνει τα 0,3 mg/kg υγρής σάρκας.  1.2. Η ολική συγκέντρωση υδραργύρου μέσα στα εσωτερικά επιφανειακά ύδατα που επηρεάζονται από τις απορρίψεις, εκφρασμένη σαν αριθμητικός μέσος των αποτελεσμάτων που ελήφθησαν στη διάρκεια ενός έτους, δεν πρέπει να υπερβαίνει το 1/μg/l.  1.3. Η συγκέντρωση υδραργύρου σά διάλυση μέσα στα ύδατα των εκβολών που επηρεάζονται από τις απορρίψεις, εκφρασμένη σαν αριθμητικός μέσος όρος των αποτελεσμάτων που ελήφθησαν στη διάρκεια ενός έτους, δεν πρέπει να υπερβαίνει τα 0,5 μg/l.  1.4. Η συγκέντρωση υδραργύρου σε διάλυση μέσα στα θαλάσσια χωρικά ύδατα και μέσα στα εσωτερικά παράκτια ύδατα εκτός των υδάτων των εκβολών, που επηρεάζονται από τις απορρίψεις, εκφρασμένη σαν αριθμητικός μέσος όρος των αποτελεσμάτων που ελήφθησαν στη διάρκεια ενός έτους, δεν πρέπει να υπερβαίνει τα 0,3 μg/l.  1.5. Η ποιότητα των υδάτων πρέπει να είναι τέτοια ώστε να ανταποκρίνεται στις σχετικές με την παρουσία υδραργύρου προδιαγραφές οποιασδήποτε οδηγίας του Συμβουλίου που ισχύει για τα ύδατα αυτά.  2. Η συγκέντρωση υδραργύρου μέσα στα ιζήματα ή στα μαλάκια και στα μαλακόστρακα δεν πρέπει να αυξάνεται σημαντικά με το χρόνο.  3. Εάν στα ύδατα μιας περιοχής εφαρμόζονται περισσότεροι ποιοτικοί στόχοι, η ποιότητα των υδάτων πρέπει να είναι τέτοια ώστε να ανταποκρίνεται σε κάθε έναν από τους στόχους αυτούς.  4. Κατ' εξαίρεση και στο μέτρο που αυτό υποδεικνύεται απαραίτητο για τεχνικούς λόγους, οι αριθμητικές τιμές που αναφέρονται στα σημεία 1.2, 1.3 και 1.4 για τους ποιοτικούς στόχους δύνανται, μετά από προηγούμενη γνωστοποίηση στην Επιτροπή και μέχρι τις 30 Ιουνίου 1986 να πολλαπλασιάζονται επί 1,5.  ΠΑΡΑΡΤΗΜΑ ΙΙΙ  Μέθοδοι μετρήσεως αναφοράς  1. Η μέθοδος αναλύσεως αναφοράς που χρησιμοποιείται για τον καθορισμό της περιεκτικότητας σε υδράργυρο των υδάτων, της σάρκας των ιχθύων, των ιζημάτων και των μαλακίων και μαλακόστρακων, είναι η μέτρηση της ατομικής απορροφήσεως άνευ φλόγας με φασματοφωτομετρία, αφού το δείγμα έχει προηγουμένως υποβληθεί σε κατάλληλη επεξεργασία, λαμβάνοντας υπόψη ιδίως την προηγούμενη οξείδωση του υδραργύρου και τη διαδοχική αναγωγή των υδραργυρικών ιόντων Hg (ΙΙ).  Τα όρια ανιχνεύσεως (1) πρέπει να είναι τέτοια ώστε η συγκέντρωση υδραργύρου να δύναται να μετρηθεί με ακρίβεια (1) της τάξεως του ± 30 % και με προσέγγιση (1) της τάξεως του ± 30 % για τις ακόλουθες συγκεντρώσεις:  - στην περίπτωση απορρίψεων, το εν δέκατο της επιτρεπόμενης μέγιστης συγκεντρώσεως σε υδράργυρο όπως αυτή ορίζεται στην άδεια,  - στην περίπτωση επιφανειακών υδάτων, το εν δέκατο της συγκεντρώσεως σε υδράργυρο όπως αυτή ορίζεται από τον ποιοτικό στόχο,  - στην περίπτωση της σάρκας ιχθύων, καθώς και των μαλακίων και μαλακόστρακων, το εν δέκατο της συγκεντρώσεως σε υδράργυρο όπως αυτή ορίζεται από τον ποιοτικό στόχο,  - στην περίπτωση ιζημάτων, το εν δέκατο της συγκεντρώσεως του υδραργύρου του δείγματος ή 0,05 mg/kg ξηρού βάρους, λαμβανομένης υπόψη της μεγαλύτερης τιμής από τις δύο.  2. Η μέτρηση της παροχής πρέπει να πραγματοποιείται με ακρίβεια της τάξεως του ± 20 %.  ΠΑΡΑΡΤΗΜΑ IV  Διαδικασία ελέγχου για τους ποιοτικούς στόχους  1. Για κάθε άδεια που χορηγείται σε εφαρμογή της παρούσας οδηγίας, η αρμόδια αρχή καθορίζει τους περιορισμούς, τους τρόπους επιτηρήσεως και τις προθεσμίες με τρόπο ώστε να διασφαλίζεται η τήρηση του κατάλληλου ποιοτικού στόχου ή των καταλλήλων ποιοτικών στόχων για την άδεια αυτή.  2. Σύμφωνα με την διαδικασία που αναφέρεται στο άρθρο 6 παράγραφος 3 της οδηγίας 76/464/ΕΟΚ, το Κράτος μέλος αναφέρει στην Επιτροπή, για κάθε ποιοτικό στόχο που επιλέγει και εφαρμόζει:  - τα σημεία απορρίψεως και τα μέσα διασποράς,  - τη ζώνη μέσα στην οποία εφαρμόζεται ο ποιοτικός στόχος,  - τον προσδιορισμό της θέσεως των σημείων δειγματοληψίας,  - τη συχνότητα δειγματοληψίας,  - τις μεθόδους δειγματοληψίας και μετρήσεως,  - τα αποτελέσματα που ελήφθησαν.  3. Τα δείγματα πρέπει να είναι επαρκώς αντιπροσωπευτικά της ποιότητος του υδάτινου περιβάλλοντος της περιοχής που θίγεται από τις απορρίψεις και η συχνότητα δειγματοληψίας πρέπει να είναι τέτοια ώστε να καταδεικνύει τις ενδεχόμενες μεταβολές του υδάτινου περιβάλλοντος, λαμβάνοντας υπόψη τις φυσικές διακυμάνσεις του υδρολογικού καθεστώτος. Η ανάλυση των ιχθύων των θαλασσίων υδάτων πρέπει να γίνεται βάσει αριθμού δειγμάτων και ειδών επαρκώς αντιπροσωπευτικού.  4. Όσον αφορά τον ποιοτικό στόχο του σημείου 1.1 του παραρτήματος ΙΙ, η αρμόδια αρχή επιλέγει τα είδη των ιχθύων που λαμβάνονται σαν δείκτες προς ανάλυση. Για τα αλατούχα ύδατα, στα επιλεγμένα είδη μεταξύ εκείνων που ενδημούν στα παράκτια ύδατα και έχουν αλιευθεί επιτοπίως, μπορούν να περιληφθούν ο γάδος, ο μπακαλιάρος μερλάν, η γαγκέτα, ο σκόμβρος, ο μπακαλιάρος εγκλεφίνος και η χωματίδα-χειμάρα.  Δήλωση σχετικά με το άρθρο 3 παράγραφος 3  Το Συμβούλιο και η Επιτροπή δηλώνουν ότι η εφαρμογή των τελειοτέρων διαθεσίμων τεχνικών μέσων επιτρέπει τον περιορισμό των απορρίψεων υδραργύρου που προέρχονται από την νέα τοποθεσία βιομηχανικής εγκαταστάσεως ανακυκλωμένης άλμης σε λιγότερο από 0,5 γραμμάρια ανά τόνο εγκατεστημένου παραγωγικού δυναμικού χλωρίου.  (1) Οι ορισμοί αυτών των όρων υπάρχουν στην οδηγία 79/869/ΕΟΚ του Συμβουλίου της 9ης Οκτωβρίου 1979 περί των μεθόδων μετρήσεως και περί της συχνότητας των δειγματοληψιών και της αναλύσεως των επιφανειακών υδάτων τα οποία προορίζονται για την παραγωγή ποσίμου ύδατος στα Κράτη μέλη (ΕΕ αριθ. L 271 της 19. 10. 1979, σ. 44).


title: Οδηγία 2009/137/ΕΚ της Επιτροπής, της 10ης Νοεμβρίου 2009 , για την τροποποίηση της οδηγίας 2004/22/ΕΚ του Ευρωπαϊκού Κοινοβουλίου και του Συμβουλίου για τα όργανα μετρήσεων σχετικά με την εκμετάλλευση των μέγιστων επιτρεπόμενων ορίων σφαλμάτων, όσον αφορά τα παραρτήματα MI-001 έως MI-005 για τα συγκεκριμένα όργανα (Κείμενο που παρουσιάζει ενδιαφέρον για τον ΕΟΧ)

text:
               11.11.2009

               EL

               Επίσημη Εφημερίδα της Ευρωπαϊκής Ένωσης

               L 294/7

      ΟΔΗΓΊΑ 2009/137/ΕΚ ΤΗΣ ΕΠΙΤΡΟΠΉΣ

   της 10ης Νοεμβρίου 2009
   για την τροποποίηση της οδηγίας 2004/22/ΕΚ του Ευρωπαϊκού Κοινοβουλίου και του Συμβουλίου για τα όργανα μετρήσεων σχετικά με την εκμετάλλευση των μέγιστων επιτρεπόμενων ορίων σφαλμάτων, όσον αφορά τα παραρτήματα MI-001 έως MI-005 για τα συγκεκριμένα όργανα
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2004/22/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τα όργανα μετρήσεων (1), και ιδίως το άρθρο 16 παράγραφος 2,
   Εκτιμώντας τα ακόλουθα:

               (1)

               Η οδηγία 2004/22/ΕΚ εναρμονίζει τις απαιτήσεις για τη διάθεση στην αγορά ή/και την έναρξη της χρήσης οργάνων μετρήσεων με μετρητική λειτουργία που καθορίζεται στα παραρτήματα MI-001 έως MI-005 για τα συγκεκριμένα όργανα. Τα όργανα μετρήσεων πρέπει να ικανοποιούν τις βασικές απαιτήσεις που καθορίζονται στο παράρτημα Ι και στο σχετικό παράρτημα για τα συγκεκριμένα όργανα.

               (2)

               Τα παραρτήματα της οδηγίας 2004/22/ΕΚ για τα συγκεκριμένα όργανα περιέχουν απαιτήσεις προσαρμοσμένες στους διαφόρους τύπους οργάνων μετρήσεων. Αυτές οι απαιτήσεις περιλαμβάνουν ειδικές διατάξεις σχετικά με τα επιτρεπόμενα σφάλματα με σκοπό να εξασφαλίζεται η ακρίβεια και η επίδοση του οργάνου μετρήσεων και η εγγύηση ότι το σφάλμα μέτρησης υπό τις ονομαστικές συνθήκες λειτουργίας και απουσία διαταραχής δεν υπερβαίνει την καθορισμένη τιμή του μέγιστου επιτρεπόμενου σφάλματος (MPE).

               (3)

               Δεδομένου ότι έχουν αναπτυχθεί νέες προδιαγραφές όσον αφορά τους μετρητές αερίου και τις συσκευές μετατροπής όγκου, η πολύ συγκεκριμένη απαίτηση του σημείου 2.1 του παραρτήματος MI-002 θα μπορούσε να συνεπάγεται κωλύματα στην τεχνική πρόοδο και στην καινοτομία και να δημιουργήσει φραγμούς στην ελεύθερη κυκλοφορία των μετρητών αερίου. Πρέπει επομένως να αντικατασταθεί από μια γενικότερη απαίτηση επίδοσης.

               (4)

               Η οδηγία 2004/22/ΕΚ προβλέπει στο σημείο 7.3 του παραρτήματος Ι, όσον αφορά τα όργανα μετρήσεων των υπηρεσιών που παρέχονται από επιχειρήσεις κοινής ωφέλειας, μια γενική προστασία από σφάλματα που αποκλίνουν αδικαιολόγητα εκτός του ελεγχόμενου φάσματος. Εντούτοις, η εμπειρία έδειξε ότι για να εξασφαλίζεται ότι ένα όργανο μετρήσεων δεν εκμεταλλεύεται το μέγιστο επιτρεπόμενο σφάλμα και δεν ευνοεί συστηματικά κανένα από τα συμβαλλόμενα μέρη της συναλλαγής, είναι απαραίτητο να απαιτηθεί επίσης προστασία από σφάλματα που αποκλίνουν αδικαιολόγητα εντός του ελεγχόμενου φάσματος αυτών των οργάνων.

               (5)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (2), τα κράτη μέλη ενθαρρύνονται να καταρτίσουν, προς ιδία χρήση και προς όφελος της Κοινότητας, τους δικούς τους πίνακες, οι οποίοι θα αποτυπώνουν, στο μέτρο του δυνατού, την αντιστοιχία της παρούσας οδηγίας με τα μέτρα μεταφοράς, και να τους δημοσιοποιήσουν.

               (6)

               Η οδηγία 2004/22/ΕΚ πρέπει, επομένως, να τροποποιηθεί αναλόγως.

               (7)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής οργάνων μετρήσεων που συστάθηκε με το άρθρο 15 παράγραφος 1 της οδηγίας 2004/22/EK,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα MI-001 έως MI-005 για τα συγκεκριμένα όργανα της οδηγίας 2004/22/ΕΚ τροποποιούνται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, έως την 1η Δεκεμβρίου 2010, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
   Εφαρμόζουν τις εν λόγω διατάξεις από την 1η Ιουνίου 2011.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Η διατύπωση της εν λόγω αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 10 Νοεμβρίου 2009.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 135 της 30.4.2004, σ. 1.

      (2)  ΕΕ C 321 της 31.12.2003, σ. 1.

      ΠΑΡΑΡΤΗΜΑ
      Η οδηγία 2004/22/ΕΚ τροποποιείται ως εξής:

                  1)

                  Στο παράρτημα MI-001, στο τμήμα «μέγιστο επιτρεπόμενο σφάλμα» των ειδικών απαιτήσεων προστίθεται το ακόλουθο σημείο 6α:

                              «6α.

                              Ο μετρητής δεν εκμεταλλεύεται το μέγιστο επιτρεπόμενο σφάλμα και δεν ευνοεί συστηματικά κανένα συμβαλλόμενο μέρος.».

                  2)

                  Το παράρτημα MI-002 τροποποιείται ως εξής:

                              α)

                              Στο σημείο 2.1 του μέρους Ι, η παράγραφος κάτω από τον πίνακα αντικαθίσταται από την ακόλουθη:
                              «Ο μετρητής αερίου δεν εκμεταλλεύεται τα μέγιστα επιτρεπόμενα σφάλματα και δεν ευνοεί συστηματικά κανένα συμβαλλόμενο μέρος.».

                              β)

                              Στο σημείο 8 του μέρους ΙΙ μετά τη σημείωση προστίθεται η ακόλουθη παράγραφος:
                              «Η διάταξη αναγωγής όγκου δεν εκμεταλλεύεται τα μέγιστα επιτρεπόμενα σφάλματα και δεν ευνοεί συστηματικά κανένα συμβαλλόμενο μέρος.».

                  3)

                  Στο παράρτημα MI-003, στο σημείο 3 των ειδικών απαιτήσεων προστίθεται η ακόλουθη παράγραφος:
                  «Ο μετρητής δεν εκμεταλλεύεται τα μέγιστα επιτρεπόμενα σφάλματα και δεν ευνοεί συστηματικά κανένα συμβαλλόμενο μέρος.».

                  4)

                  Στο παράρτημα MI-004, στο σημείο 3 των ειδικών απαιτήσεων, προστίθεται η ακόλουθη παράγραφος:
                  «Το πλήρες θερμιδόμετρο δεν εκμεταλλεύεται τα μέγιστα επιτρεπόμενα σφάλματα και δεν ευνοεί συστηματικά κανένα συμβαλλόμενο μέρος.».

                  5)

                  Στο παράρτημα MI-005, στο σημείο 2 των ειδικών απαιτήσεων, προστίθεται το ακόλουθο σημείο 2.8:

                              «2.8.

                              Το σύστημα μέτρησης δεν εκμεταλλεύεται τα μέγιστα επιτρεπόμενα σφάλματα και δεν ευνοεί συστηματικά κανένα συμβαλλόμενο μέρος,».


Avis juridique important

|

31985L0173

Οδηγία 85/173/ΕΟΚ του Συμβουλίου της 28ης Φεβρουαρίου 1985 που τροποποιεί την οδηγία 77/93/ΕΟΚ περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα

Επίσημη Εφημερίδα αριθ. L 065 της 06/03/1985 σ. 0023 - 0023 Ισπανική ειδική έκδοση: Κεφάλαιο 03 τόμος 33 σ. 0246  Πορτογαλική ειδική έκδοση : Κεφάλαιο 03 τόμος 33 σ. 0246  Φινλανδική ειδική έκδοση: Κεφάλαιο 3 τόμος 18 σ. 0114  Σουηδική ειδική έκδοση: Κεφάλαιο 3 τόμος 18 σ. 0114

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 28ης Φεβρουαρίου 1985  που τροποποιεί την οδηγία 77/93/ΕΟΚ περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα  (85/173/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι με την οδηγία 77/93/ΕΟΚ (3), όπως τροποποιήθηκε τελευταία από την οδηγία 81/7/ΕΟΚ (4), το Συμβουλίου θέσπισε μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα·  ότι διαπιστώθηκε ότι κατέστη αδύνατο να ληφθούν, κατά τη διάρκεια της μεταβατικής περιόδου που ορίστηκε όσον αφορά την Ελληνική Δημοκρατία, όλα τα απαραίτητα μέτρα για τη συμμόρφωση προς τις διατάξεις της εν λόγω οδηγίας· ότι, κατά συνέπεια, πρέπει να οριστεί μια πιο κατάλληλη ημερομηνία για τη λήξη της εν λόγω περιόδου,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 20 παράγραφος 4 στοιχείο β) της οδηγίας 77/93/ΕΟΚ, η ημερομηνία «1η Ιανουαρίου 1983» αντικαθίσταται από την ημερομηνία «1η Μαρτίου 1985».  Άρθρο 2  1. Τα κράτη μέλη θέτουν σε ισχύ, με αποτέλεσμα από την 1η Ιανουαρίου 1983, τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν με την παρούσα οδηγία.  2. Τα κράτη μέλη ανακοινώνουν αμέσως στην Επιτροπή το κείμενο όλων των διατάξεων εσωτερικού δικαίου που θεσπίζουν για την εφαρμογή της παρούσας οδηγίας. Η Επιτροπή πληροφορεί σχετικά τα άλλα κράτη μέλη.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 28 Φεβρουαρίου 1985.  Για το Συμβούλιο  Ο Πρόεδρος  G. ANDREOTTI  (1) ΕΕ αριθ. C 186 της 13. 7. 1984, σ. 11.  (2) ΕΕ αριθ. C 300 της 12. 11. 1984, σ. 52.  (3) ΕΕ αριθ. L 26 της 31. 1. 1977, σ. 20.  (4) ΕΕ αριθ. L 14 της 16. 1. 1981, σ. 23.


Avis juridique important

|

31984L0443

Οδηγία 84/443/ΕΟΚ της Επιτροπής της 26ης Ιουλίου 1984 για τροποποίηση του παραρτήματος της οδηγίας 82/471/ΕΟΚ του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων

Επίσημη Εφημερίδα αριθ. L 245 της 14/09/1984 σ. 0021 - 0027 Φινλανδική ειδική έκδοση: Κεφάλαιο 3 τόμος 18 σ. 0043  Ισπανική ειδική έκδοση: Κεφάλαιο 03 τόμος 32 σ. 0095  Σουηδική ειδική έκδοση: Κεφάλαιο 3 τόμος 18 σ. 0043  Πορτογαλική ειδική έκδοση : Κεφάλαιο 03 τόμος 32 σ. 0095

ΟΔΗΓΙΑ ΤΗΣ ΕΠΙΤΡΟΠΗΣ της 26ης Ιουλίου 1984 για τροποποίηση  του παραρτήματος της οδηγίας 82/471/ΕΟΚ του Συμβουλίου σχετικά με  ορισμένα προϊόντα τα οποία χρησιμοποιούνται στη διατροφή των  ζώων(84/443/ΕΟΚ)Η ΕΠΙΤΡΟΠΉ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας  υπόψη:τη συνθήκη για την ίδρυση της Ευρωπαϊκής Οικονομικής  Κοινότητας,την οδηγία 82/471/ΕΟΚ του Συμβουλίου της 30ής Ιουνίου 1982,  σχετικά με ορισμένα προϊόντα τα οποία χρησιμοποιούνται στη διατροφή των  ζώων (1), και ιδίως το άρθρο 6,(1) ΕΕ αριθ. L 213 της 21.7.1982, σ.  8.Εκτιμώντας:ότι, οι διατάξεις της οδηγίας 82/471/ΕΟΚ προβλέπουν ότι  το περιεχόμενο των παραρτημάτων πρέπει να προσαρμόζεται διαρκώς στην  εξέλιξη των επιστημονικών ή τεχνικών γνώσεων ότι πρέπει να διαχωριστεί  η ομάδα των «αζωτούχων μη πρωτεϊνικών ενώσεων και αναλόγων προϊόντων,  προκειμένου να υπάρξει σαφής διάκριση μεταξύ των προϊόντων που ανήκουν  στις ομάδες των «αζωτούχων μη προτεϊνικών ενώσεων», των «αμινοξέων και  των αλάτων τους» και των «υδροξυανάλογων των αμιξοξέων»  ότι πρέπει,  βάσει του νέου διαχωρισμού και λαμβάνοντας υπόψη τις πραγματοποιηθείσες  μελέτες, να επιτραπεί, κάτω από ορισμένες συνθήκες, η χρήση νέων  προϊόντων ότι κατέστη αναγκαία η τροποποίηση των χαρακτηριστικών  συστάσεως και των ειδικών διατάξεων που ορίζονται για ορισμένα προϊόντα  που περιέχονται στο παράρτημα  ότι, τα μέτρα τα οποία προβλέπονται στην  παρούσα οδηγία, είναι σύμφωνα με τη γνώμη της Μόνιμης Επιτροπής  Ζωοτροφών,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:ρθρο 1Το παράρτημα της οδηγίας  82/471/ΕΟΚ, τροποποιείται σύμφωνα με το παράρτημα της παρούσας  οδηγίας.ρθρο 2Τα κράτη μέλη θέτουν σε ισχύ τις νομοθετικές,  κανονιστικές και διοικητικές διατάξεις, που είναι αναγκαίες για να  συμμορφωθούν με τις διατάξεις του άρθρου 1 το αργότερο στις 30 Ιουνίου  1985. Πληροφορούν αμέσως σχετικά την Επιτροπή.ρθρο 3Η παρούσα οδηγία  απευθύνεται στα κράτη μέλη.Βρυξέλλες, 26 Ιουλίου 1984.Για την  ΕπιτροπήPoul DALSAGERΜέλος της ΕπιτροπήςΠΑΡΑΡΤΗΜΑ1. Η ονομασία της  στήλης 3 «Χημικός χαρακτηρισμός του προϊόντος ή χαρακτηρισμός του  μικροοργανισμού» αντικαθίσταται από την ονομασία «Χαρακτηρισμός του  θρεπτικού συστατικού ή χαρακτηρισμός του μικροοργανισμού».2. Στο  κείμενο στην αγγλική γλώσσα, η ονομασία της στήλης 4 «Nutrient substrate  (specifications if, any) αντικαθίσταται από την ονομασία «Culture  substrate (specifications if, any)».3. Προστίθεται η ακόλουθη  υποσημείωση: «Οι περιεκτικότητες που αναφέρονται ή που πρέπει να  δηλωθούν σύμφωνα με τις στήλες 5 και 7 αφορούν τα προϊόντα όπως  έχουν».4. Το κείμενο του σημείου 2 «Αζωτούχες μη πρωτεϊνικές ενώσεις  και ανάλογα προϊόντα των ακόλουθων ομάδων», αντικαθίσταται από το  ακόλουθο κείμενο:>ΘΕΣΗ ΠΙΝΑΚΑ>